Steven van de Velde

**Steven van de Velde** (født 1994) er en sandvolleyballspiller fra Nederland. Han er en dømt overgrepsforbryter og har blitt plassert på registeret over seksualforbrytere i Storbritannia på livstid i 2016. Han ble kvalifisert til sommer-OL 2024, og den nederlandske olympiske komité stod ved sin nominasjon til tross for hans kriminelle rulleblad.

## Volleyballkarriere
Van de Velde vant det nederlandske nasjonale mesterskapet U20 år i 2011. Sammen med partneren Michiel van Dorsten representerte han i 2015 Nederland på de Europeiske lekene. Sammen med sin vollyball-partner Dirk Boehlé endte de i 2018 på tredjeplass på Blooming Beach Aalsmeer på FIVB Beach Volleyball World Tour.

## Overgrep mot barn
I august 2014, da han var 19 år gammel, voldtok van de Velde en 12 år gammel jente som han kom i kontakt med via Facebook. Hun bodde i Milton Keynes i England. Van de Velde dro til hjemmet hennes, og da moren var ute skjenket han henne alkohol. Deretter voldtok han henne flere ganger i hjemmet sitt og ved Furzton Lake som var i nærheten. Som et resultat av dette,  startet offeret med selvskading og overlevde en overdose. Van de Velde returnerte til Nederland etter voldtekten, selv om han til slutt ble utlevert til Storbritannia og arrestert i januar 2016.

### Straffeutmåling og løslatelse
I mars 2016 erkjente Van de Velde seg skyldig i tre tilfeller av voldtekt og ble plassert i Storbritannias register over volds- og sexforbrytere på livstid. Ved domsavsigelsen ble dommeren som ledet saken hans sitert for å ha sagt «Du var en potensiell olympier. Du hadde muligheten for en fantastisk fremtid som representant for Nederland. Hun var et barn på 12 år. Du var fullt klar over det.»  Han ble dømt til fire år i et britisk fengsel ved Aylesbury Crown Court.

Etter å ha sonet et år av dommen på fire år, ble han løslatt fra fengselet og returnert til Nederland. Det nederlandske volleyballforbundet tillot ham å gjenoppta karrieren som sandvolleyballspiller, og han kom tilbake til å spille med lagkameraten Dirk Boehlé . The National Society for the Prevention of Cruelty to Children ( NSPCC ) fordømte hans kommentarer og tidlig løslatelse på den tiden, og uttalte at hans "mangel på anger og selvmedlidenhet er oppsiktsvekkende".

### Senere kommentarer
Van de Velde kom tilbake til internasjonal konkurranse i 2018. I et intervju bortforklarte han sine handlinger med sin unge alder (19 år gammel på tidspunktet for voldtektene) og psykiske helse: "tok det valget i livet mitt da jeg ikke var klar, jeg var en tenåring fortsatt å finne ut av ting, jeg var liksom fortapt».  Han har siden beskrevet det som "den største tabben i [hans] liv"; Den britiske avisen *[[The Daily Telegraph|The Telegraph]]* satte dette opp mot uttalelsene han kom med da han ble løslatt i 2017, der han protesterte mot å bli beskrevet "som et sexmonster, som en pedofil"  og sa at kommentarer om hans forbrytelse var "tøv". 

### Norske forbindelser
Steven van de Velde har nylig trent med den norske duoen Anders Mol og Christian Sørum i forbindelse med oppkjøring til sommer-OL 2024. Den norske duoen skal også møte Nederland i gruppespillet i OL. 

– Vi forholder oss til ham som andre spillere, selv om vi forakter det han har gjort. Jeg så detaljene i avisen i går og det er avskyelig. For meg var det noen detaljer som var ukjente, og som jeg synes gjorde saken enda verre enn det jeg tenkte før jeg leste de nye sakene, sier Kåre Mol. 

## Personlige liv
Han er gift med Kim van de Velde (født: Behrens), en tysk volleyballspiller som studerte psykologi og utdannet seg til å bli politibetjent.  De har ett barn sammen. Hans svoger er VfL Wolfsburg og den tyske internasjonale fotballspilleren Kevin Behrens.

## Referanser